Անվան այլ կիրառումների համար տե՛ս՝ Սուրբ Հակոբ Մծբնա վանք (այլ կիրառումներ)

**Սուրբ Հակոբ Մծբնա**, եկեղեցի Հայաստանի Շիրակի մարզի Գյումրի քաղաքում։ Կառուցվել է 2002 թ.-ին Անի թաղամասում։ Եկեղեցու ճարտարապետը Բաղդասար Արզումանյանն է։

Եկեղեցու աշխարհագրական կոորդինատներն են. 40°49'46"N 43°49'44"E:

Եկեղեցին կրում է IV դարի եկեղեցական գործիչ Սուրբ Հակոբ Մծբնացի հայրապետի անունը։ Հակոբ Մծբնան դասվել է սրբերի շարքը։

Եկեղեցու շինարարական աշխատանքները ղեկավարել է Մկրտիչ Լամբարյանը։ Եկեղեցին իր շրջակայքով զբաղեցնում 2.5 հեկտար մակերես։ Եկեղեցու ունի 2 մուտք՝ արևմտյան՝գլխավոր, և կողային՝ հարավային դուռ։

Սուրբ Հակոբ եկեղեցին օծվել է 2002 թ. օգոստոսի 29-ին։

Ճարտարապետություն
-----------------

Եկեղեցու ընդարձակ աղոթասրահը անգամ գերազանցում է Գյումրիի առաջնորդանիստ Սուրբ Յոթ Վերք եկեղեցուն։ Սուրբ Հակոբ Մծբնա եկեղեցին ուն խաչաձև հորինվածք։ Առաջին հարկում խաչթևերն ու անկյունային չորս ավանդատներն են, իսկ երկրորդ հարկում՝ խաչթևերը միացնող անկյունային սենյակները, որոնք ծառայում են նաև որպես վերնատուն։ Երրորդ հարկում գմբեթածածկ կենտրոնական շրջանաձև աղոթասրահն է։ Եկեղեցու արտաքին չափերն են՝ 33.6x25.85 մ։ Ընդհանուր բարձրությունը գրեթե 30 մ է։ Կենտրոնական շրջանաձև տարածության տրամագիծը 18 մ է, մինչդեռ գմբեթի բացվածքի տրամագիծը ներքուստ 9 մ է։ Թմբուկի բարձրությունը 5.5 մ է։ Վեղարն ու թմբուկը 16 նիստանի են։

Թմբուկի ամեն մի նիստը ունի մեկական լուսամուտ, որոնք համապատասխանում են կենտրոնական շրջանագծի արտաքին ճակտոնավոր նիստերի քանակությանը։ Մկրտարանը գտնվում է հյուսիսային կողմում։

Եկեղեցու խորանը ձգված կողերով կիսաշրջան է, շառավիղը՝ 3 մ, խորությունը՝ 5.5 մ։ Խորանի ներսում կան սիմետրիկ զույգ որմնախորշեր։ Խորանային հաղթակամարի բարձրությունը մոտավորապես 13 մ է։ Եկեղեցին ունի 4 ավանդատուն, որից երկուսը գտնվում են արևմտյան կողմում են՝ գլխավոր մուտքի աջ և ձախ անկյուններում (4.03x4.02; 3.98x4.08), իսկ մյուս երկուսը՝ միասին գտնվում են 7.22x5.8 չափերի փոքրիկ նախասրահում և շրջապատում են ավագ խորանը (3.98x3.90; 3.92x3.93)։

Պատկերասրահ
-----------

* Ներքին և արտաքին տեսք
* 
* 
* 
* 
* 
* 
* 
*

Օժանդակ կառույցներ ու քանդակներ
-------------------------------

1988 թ.-ի Սպիտակի երկրաշարժին նվիրված հուշակոթող
Եկեղեցու հարևանությամբ 2010 թվականին դրվել է երկրաշարժի զոհերին նվիրված հուշակոթող, որի քանդակագործն է Զավեն Կոշտոյանը։

Ծանոթագրություններ
------------------

1. ↑  «Գյումրիի հին ու նոր եկեղեցիները»։ Վերցված է 2015 Օգոստոսի 2
2. ↑  «Սուրբ Հակոբ եկեղեցի (Գյումրի)»։ Վերցված է 2015 Օգոստոսի 2
3. ↑  «Գյումրու Սբ. Հակոբ Մծբինեցու եկեղեցի»։ Վերցված է 2015 Օգոստոսի 2


|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
Գյումրի |
| --- |
|  |
| Եկեղեցիներ | Ամենափրկիչ • Սուրբ Յոթ Վերք • Սուրբ Նշան • Գեղցոնց ժամ • Սուրբ Հակոբ Մծբնա • Պլպլան ժամ |
|  |
| Բերդեր | Սև բերդ • Կարմիր բերդ • Ալեքսանդրապոլ |
|  |
| Զբոսայգիներ | Գորկու այգի • Իսուզի պուրակ |
|  |
| Թանգարաններ | Ձիթողցոնց տուն • Ավետիք Իսահակյանի տուն-թանգարան • Հովհաննես Շիրազի տուն-թանգարան • Մհեր Մկրտչյանի տուն-թանգարան • Ասլամազյան քույրերի թանգարան |
|  |
| Հրապարակներ | Վարդանանց հրապարակ • Անկախության • Շառլ Ազնավուրի հրապարակ • Նժդեհի • Վերֆելի |
|  |
| Տրասնսպորտ | Գյումրու ավտոկայան • Գյումրու երկաթուղու կայարան • Շիրակ օդանավակայան |

 |

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
Գյումրու եկեղեցիներ |
| --- |
|  |
| Կումայրիի եկեղեցիներ | Կումայրիի բազիլիկ եկեղեցի (VII դար) • Դպրեվանք (VII դար) |
|  |
| Առաքելական եկեղեցիներ | Սուրբ Նշան (1859-1864) • Ամենափրկիչ (1859-1873) • Գեղցոնց ժամ (1870-1880) • Սուրբ Յոթ Վերք (1882-1887) • Սուրբ Հակոբ Մծբնա (2002) |
|  |
| Առաքելական մատուռներ | Սուրբ Սարգիս (2008) • Սուրբ Մինաս մատուռ (2013) |
|  |
| Ռուսական եկեղեցիներ | Սուրբ Ալեքսանդրա (1837) • 18-րդ դրագունական Սեվերսկի գնդի եկեղեցի (1856) • Սուրբ Արսենի (1870-ականներ) • Սուրբ Միքայել հրեշտակապետի եկեղեցի (Պլպլան ժամ) (1875) • 7-րդ Կովկասյան հրաձգային գնդի եկեղեցի (XIX դարի 2-րդ կես) • 8-րդ Կովկասյան հրաձգային գնդի եկեղեցի (XIX դարի 2-րդ կես) • Բաքվի 154-րդ հետևազորային գնդի եկեղեցի (XIX դարի 2-րդ կես) |
|  |
| Կաթոլիկ եկեղեցիներ | Հայ կաթոլիկների եկեղեցի (1852-1855) • Սուրբ Հռիփսիմե (մատուռ) (1991) • Սուրբ Նահատակաց (2010) |
|  |
| Հունական եկեղեցի | Սուրբ Գեորգ (1850) |

 |

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Սուրբ Հակոբ Մծբնա** կատեգորիայում։ |